## **PÁLYÁZATI KIÍRÁS**

**Tapolca Város Önkormányzata az EFOP-1.5.2-16-2017-*00012 „Humán szolgáltatások fejlesztése Tapolcán és környékén”* című pályázathoz kapcsolódóan**

**a 2023/2024. tanévre (2023. szeptember-2024. április közötti időszakra) ösztöndíj pályázatot ír ki tapolcai középfokú oktatási intézményben tanulók számára**

**1. A pályázat célja**

A **Tapolca Város Önkormányzata** **által meghirdetett** és az *EFOP-1.5.2-16-2017-00012* *„Humán szolgáltatások fejlesztése Tapolcán és környékén”* című pályázathoz kapcsolódó **ösztöndíjrendszer** célja **a konzorcium településein (Tapolca, Gyulakeszi, Lesenceistvánd, Lesencetomaj, Monostorapáti, Raposka és Zalahaláp) állandó lakóhellyel rendelkező és életvitelszerűen ott élő, nappali oktatási rendben és tapolcai székhelyű középfokú oktatási intézményben tanulói jogviszony keretében tanulmányait folytató tanuló támogatása.**

Az ösztöndíjrendszer olyan támogatási rendszer, amelynek pénzügyi fedezetét az EFOP-1.5.2-16-2017-00012 *„Humán szolgáltatások fejlesztése Tapolcán és környékén”* című projekt biztosítja.

Az ösztöndíjpályázattal kapcsolatos adatbázis-kezelői, koordinációs, az ösztöndíjjal kapcsolatos pénzkezelési feladatokat Tapolca Város Önkormányzata látja el.

**2. A pályázók köre**

Az *EFOP-1.5.2-16-2017-00012* *„Humán szolgáltatások fejlesztése Tapolcán és környékén”* című pályázathoz kapcsolódó ösztöndíjban **kizárólag olyan 22. életévét be nem töltött, 10., 11. és 12. évfolyamos tanuló részesülhet:**

1. aki aktív tanulói jogviszonyban áll érettségi vizsgára felkészítő nappali oktatási rendben működő tapolcai székhelyű középfokú oktatási intézménnyel,
2. aki saját maga, valamint szülője vagy törvényes képviselője az adott iskolai tanév első napján a konzorcium településein (Tapolca, Gyulakeszi, Lesenceistvánd, Lesencetomaj, Monostorapáti, Raposka és Zalahaláp) lakóhellyel rendelkezik és életvitelszerűen ott él („állandó lakóhely” fogalma a polgárok személyi adatainak és lakcímének nyilvántartásáról szóló 1992. évi LXVI. törvény „lakóhely” fogalmának feleltethető meg, amelyet a pályázó a lakcímkártyájával tud igazolni),
3. aki 2022/2023. tanévben legalább 4,0 (négy egész) átlagú tanulmányi eredményt ért el, amely átlagba a magatartás és szorgalom érdemjegy nem tartozik bele,
4. akinek a 2022/2023. tanévben igazolatlan hiányzása nem volt.

**Az ösztöndíj kizárólag a fent felsorolt feltételek együttes teljesülése esetén, igazolt aktív tanulói jogviszony időtartama alatt folyósítható.**

**3. A pályázat benyújtásának módja és határideje**

A pályázat beadásához **pályázati adatlap**ot kell kitölteni.

**A pályázat Önkormányzathoz történő benyújtásának határideje:**

**2023/2024 tanévre 2023.10.01-től 2023.10.20-ig**

A pályázatot aláírva egy eredeti példányban, zárt borítékban – a **postai** szolgáltatásokról szóló jogszabály szerint feladott **küldeményként vagy személyesen** – kell benyújtani Tapolca Város Önkormányzatához (8300 Tapolca, Hősök tere 15.)

A pályázati űrlapot minden évben újra ki kell tölteni!

**A pályázat kötelező mellékletei:**

1. Pályázati adatlap
2. Az oktatási intézmény által kitöltött eredeti tanulói jogviszony-igazolás a szükséges tanévről
3. Pályázó lakcímét igazoló hatósági igazolvány másolata
4. Pályázó adóazonosító jelét igazoló hatósági igazolvány másolata
5. Pályázó tanulmányi eredményét és a hiányzásokat tartalmazó bizonyítvány másolata.
6. GDPR nyilatkozat

**A pályázati adatlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.**

**4. A pályázat elbírálása**

A beérkezett pályázatokat Tapolca Város Önkormányzata három tagú bizottsága érkezési sorrendben bírálja el:

**2023/2024. tanévben nyújtott ösztöndíj támogatásra vonatkozóan 2023.10.30. napjáig**

1. Az Önkormányzat a pályázókat elektronikus úton, a megadott értesítési e-mail címekre történő elektronikus üzenet megküldésével, 1 (egy) alkalommal hiánypótlásra szólíthatja fel a formai ellenőrzés és az elbírálás során, az Önkormányzat által meghatározott határidőben, amely azonban nem lépheti túl a pályázatok Önkormányzati elbírálási határidejét. Az Önkormányzat hiánypótlást csak olyan dokumentumokra kérhet be, amelyeket a pályázati kiírásban feltüntetett. A hiánypótlási határidő legfeljebb 5 naptári nap.
2. Az ösztöndíj elbírálása kizárólag a pályázó tanulmányi eredményétől függően történik. Az elutasítás indoklásaként nem jelölhetők meg olyan okok, amelyeket a formai ellenőrzés vizsgál és azon megfelelőként lettek megjelölve.
3. A nem pályázati adatlapon, vagy határidőn túl benyújtott, vagy formailag nem megfelelő pályázatokat az Önkormányzat a bírálatból kizárja, és kizárását írásban indokolja. Ha a hiánypótlást nem, vagy nem az előírt határidőben teljesítették, a pályázat elutasításra kerül. A pályázó önkéntes hiánypótlás keretében nem tehet eleget utólagosan, az Önkormányzat által eredetileg megadott határidőben nem teljesített eredeti hiánypótlási felhívásnak, tekintettel arra – és egyben függetlenül attól –, hogy az eredeti hiánypótlási határidőben erre módja és lehetősége volt.
4. Az Önkormányzat minden, határidőn belül benyújtott, formailag megfelelő pályázatot érkezési sorrendben érdemben elbírál, és döntését írásban indokolja.
5. Ha egy határidőn belül benyújtott, formailag megfelelő pályázat megfelelt a támogathatósághoz szükséges követelményeknek, de forráshiány miatt nem támogatható, az Önkormányzat tartaléklistát képezhet. Amennyiben az *EFOP-1.5.2-16-2017-00012 „Humán szolgáltatások fejlesztése Tapolcán és környékén”* című pályázat keretében további forrás kiosztására nyílik lehetőség, ösztöndíj támogatást elsődlegesen az e listán szereplő pályázatot benyújtók kaphatnak. Az Önkormányzat a tartaléklistát addig tartja fenn, amíg a listán szereplő pályázatok esetében reális esély van további forráskiosztásra. A tartaléklista megszüntetéséről Tapolca Város Önkormányzatának Polgármestere dönt. A tartaléklista megszüntetéséről a tartaléklistán szereplő pályázókat az Önkormányzat a lista megszüntetésétől számított 15 naptári napon belül elektronikus úton, a megadott értesítési e-mail címekre történő elektronikus üzenet megküldésével tájékoztatja.
6. Az Önkormányzat az elbírálás során nem közvetít szegregációt, korra, fajra, nemre, bőrszínre, politikai, felekezeti vagy világnézeti hovatartozásra tekintet nélkül, kizárólag a pályázó tanulmányi eredményére tekintettel jár el.

A pályázó az Önkormányzat döntése ellen fellebbezéssel nem élhet, a pályázati döntés ellen érdemben nincs helye jogorvoslatnak. A döntésre vonatkozóan nem lehet benyújtani kifogást, fellebbezést, amennyiben az nem jogszabálysértő, nem ütközik a pályázati kiírásba.

A megítélt ösztöndíjat az Önkormányzat visszavonhatja, ha az ösztöndíjas elköltözik a konzorcium településeinek (Tapolca, Gyulakeszi, Lesenceistvánd, Lesencetomaj, Monostorapáti, Raposka és Zalahaláp) területéről, vagy tanulói jogviszonya megszűnik. Az Önkormányzat ebben az esetben határozatban rendelkezik a támogatás visszavonásáról.

**5. Értesítés a pályázati döntésről**

Az Önkormányzat a meghozott döntéséről elektronikus úton, a megadott értesítési e-mail címekre történő elektronikus üzenet megküldésével értesíti a pályázókat. Az Önkormányzat a sikeres pályázókkal szerződést köt.

**6. Az ösztöndíj folyósításának feltételei**

Az ösztöndíj csak azokban a hónapokban kerül folyósításra, amelyekben a pályázó aktív tanulója a középfokú oktatási intézménynek.

**7. Az ösztöndíj folyósítása**

Az ösztöndíj időtartama 2023.09.01-2024.04.30., 8 hónap, azaz szeptembertől áprilisig kerül folyósításra a támogatott, vagy szülője, illetve törvényes képviselője folyószámlájára, a tárgyhót követő hónap 15. napjáig az alábbiak szerint:

legalább 4,0 (négy egész) tanulmányi átlag esetén: nettó 15.000,-Ft/ fő/ hó

**8. A pályázók értesítési kötelezettségei**

Az ösztöndíjban részesülő tanuló köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 8 naptári napon belül) írásban értesíteni Tapolca Város Önkormányzatát (8300 Tapolca, Hősök tere 15.)

Az értesítési kötelezettséget a tanuló 8 naptári napon belül írásban köteles teljesíteni az alábbi adatok változásakor:

* **lakcím megváltozása (az új lakcím bejelentésével);**
* **tanulmányok helyének megváltozása (az új középfokú oktatási intézmény megnevezésével);**
* **tanulmányi státusz megváltozása (tanulói jogviszony megszűnése, képzési forma változása: esti, levelező oktatás, stb.);**
* **bármely személyes adatainak megváltozása (név, lakóhely, elektronikus levelezési cím, bankszámlaszám).**

Az az ösztöndíjas, aki értesítési kötelezettségének elmulasztása miatt esik el az ösztöndíj folyósításától, a ki nem fizetett ösztöndíjára már nem tarthat igényt.

Az ösztöndíjas 8 naptári napon belül köteles a jogosulatlanul felvett ösztöndíjat a folyósító Önkormányzat részére visszafizetni.

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

**9. Adatkezelés**

A pályázó pályázata benyújtásával büntetőjogi felelősséget vállal azért, hogy a pályázati adatlapon és mellékleteiben az általa feltüntetett adatok a valóságnak megfelelnek. Tudomásul veszi, hogy amennyiben a pályázati adatlapon és mellékleteiben nem a valóságnak megfelelő adatokat tüntet fel, úgy az ösztöndíjrendszerből pályázata kizárható, a megítélt támogatás visszavonható, s a jogosulatlanul kifizetett ösztöndíj támogatás összegét köteles visszafizetni.

A pályázó pályázata benyújtásával hozzájárul ahhoz, hogy

1. a pályázati adatlapon rögzített személyes adatait a pályázatot kiíró Önkormányzat nyilvántartásba vegye és azokat az *EFOP-1.5.2-16-2017-00012 „Humán szolgáltatások fejlesztése Tapolcán és környékén”* című pályázat Támogatáskezelője részére – kizárólag az ösztöndíjpályázat lebonyolítása és a támogatásra való jogosultság ellenőrzése céljából – átadja, illetőleg az ösztöndíj időtartama alatt maga kezelje;
2. a Támogatáskezelő személyes adatait az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje;
3. a középfokú oktatási intézmény tanulói jogviszonyáról a Támogatáskezelőnek, illetve az Önkormányzatnak tájékoztatást nyújtson;
4. a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatásra való jogosultság ellenőrzése céljából továbbítsa.

**További információ:**

**Tapolca Város Önkormányzata**

**8300 Tapolca, Hősök tere 15.**

**+36 87 511 150 / 118-as mellék**

**Dalmai Melinda +36 30 121 23 53**

**efoptapolcaszervezok@gmail.com**